CELEX: 32012R0153
Language: lv
Date: 2012-02-15 00:00:00
Title: Eiropas Parlamenta un Padomes Regula (ES) Nr. 153/2012 ( 2012. gada 15. februāris ), ar kuru groza Padomes Regulu (EK) Nr. 1085/2006, ar ko izveido Pirmspievienošanās palīdzības instrumentu ( IPA )

29.2.2012   
            
            
               LV
            
            
               Eiropas Savienības Oficiālais Vēstnesis
            
            
               L 58/1
            
         EIROPAS PARLAMENTA UN PADOMES REGULA (ES) Nr. 153/2012
   (2012. gada 15. februāris),
   ar kuru groza Padomes Regulu (EK) Nr. 1085/2006, ar ko izveido Pirmspievienošanās palīdzības instrumentu (IPA)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 212. panta 2. punktu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   saskaņā ar parasto likumdošanas procedūru (1),
   tā kā:
   
               (1)
            
            
               Padomes Regulā (EK) Nr. 1085/2006 (2006. gada 17. jūlijs), ar ko izveido Pirmspievienošanās palīdzības instrumentu (IPA) (2), paredzēta palīdzība kandidātvalstīm un potenciālajām kandidātvalstīm veikt pakāpenisku saskaņošanu ar Savienības standartiem un politikas jomām, tostarp vajadzības gadījumā ar acquis, lai tās kļūtu par dalībvalstīm.
            
         
               (2)
            
            
               Regulā (EK) Nr. 1085/2006 ir skaidri nošķirtas kandidātvalstis un potenciālās kandidātvalstis.
            
         
               (3)
            
            
               Eiropadome 2010. gada 17. jūnija sanāksmē atzinīgi novērtēja Komisijas atzinumu par Islandes pieteikumu dalībai Savienībā, atzīmēja, ka Islande atbilst politiskajiem kritērijiem, ko noteikusi Kopenhāgenas Eiropadome 1993. gadā, un nolēma, ka būtu jāsāk pievienošanās sarunas ar Islandi. Līdz ar to Islande ir kandidātvalsts.
            
         
               (4)
            
            
               Eiropadome 2010. gada 17. decembra sanāksmē apstiprināja Padomes 2010. gada 14. decembra secinājumus par paplašināšanos un piekrita piešķirt Melnkalnei kandidātvalsts statusu.
            
         
               (5)
            
            
               Padome aicināja Komisiju ierosināt grozījumu Regulas (EK) Nr. 1085/2006 19. pantā, lai precizētu noteikumus par piedalīšanos mērķfinansējuma līgumu piešķiršanā, ko finansē saskaņā ar IPA pārrobežu sadarbības komponenti, un lai nodrošinātu saskaņotību ar citiem ārējās palīdzības instrumentiem, jo īpaši Eiropas kaimiņattiecību un partnerības instrumentu.
            
         
               (6)
            
            
               Ar Padomes Regulu (EK) Nr. 389/2006 (2006. gada 27. februāris), ar ko izveido finansiāla atbalsta instrumentu, lai veicinātu Kipras turku kopienas ekonomisko attīstību (3), ieceļ komiteju, kura paredzēta Padomes Regulā (EEK) Nr. 3906/89 (1989. gada 18. decembris) par ekonomisko palīdzību dažām Centrāleiropas un Austrumeiropas valstīm (4) (“Phare komiteja”), lai palīdzētu Komisijai pārvaldīt palīdzību Kipras turku kopienai. Saskaņā ar Regulas (EK) Nr. 1085/2006 25. pantu Regula (EEK) Nr. 3906/89 ir atcelta, tomēr to turpina piemērot tiesību aktiem un saistībām, ar ko īsteno budžeta gadus līdz 2007. gadam. Tā kā Regula (EK) Nr. 389/2006 pēc minētajiem budžeta gadiem joprojām ir uzskatāma par pamataktu finanšu atbalstam Kipras turku kopienai, minētajā nolūkā būtu jāturpina arī Phare komitejas darbība.
            
         
               (7)
            
            
               Tāpēc attiecīgi būtu jāgroza Regula (EK) Nr. 1085/2006,
            
         IR PIEŅĒMUŠI ŠO REGULU.
   1. pants
   Regulu (EK) Nr. 1085/2006 groza šādi:
   
               1)
            
            
               regulas 19. pantam pievieno šādu punktu:
               “9.   Panta 1. līdz 8. punkts neskar tādu kategoriju organizāciju dalību, kuras pēc to būtības vai atrašanās vietas attiecībā uz darbības mērķiem ir atbilstīgas.”;
            
         
               2)
            
            
               regulas 25. panta 1. punkta otro daļu aizstāj ar šādu:
               “Minētās regulas, kā arī Regulu (EK) Nr. 2666/2000 turpina piemērot tiesību aktiem un saistībām, ar ko īsteno budžeta gadus līdz 2007. gadam, lai īstenotu 31. pantu Aktā par Bulgārijas Republikas un Rumānijas pievienošanās nosacījumiem un pielāgojumiem līgumos, kas ir Eiropas Savienības pamatā (5), un lai īstenotu 3. pantu Padomes Regulā (EK) Nr. 389/2006 (2006. gada 27. februāris), ar ko izveido finansiāla atbalsta instrumentu, lai veicinātu Kipras turku kopienas ekonomisko attīstību (6).
            
         
               3)
            
            
               regulas I pielikumā pēc ieraksta attiecībā uz Horvātiju iekļauj šādus ierakstus:
               
                           “—
                        
                        
                           Islande
                        
                     
                           —
                        
                        
                           Melnkalne”;
                        
                     
         
               4)
            
            
               regulas II pielikumā svītro šādus ierakstus:
               
                           “—
                        
                        
                           Islande
                        
                     
                           —
                        
                        
                           Melnkalne”.
                        
                     
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Strasbūrā, 2012. gada 15. februārī
      
         
            Eiropas Parlamenta vārdā –
         
         
            priekšsēdētājs
         
         M. SCHULZ
      
      
         
            Padomes vārdā –
         
         
            priekšsēdētājs
         
         N. WAMMEN
      
   
   
      (1)  Eiropas Parlamenta 2011. gada 14. decembra nostāja (Oficiālajā Vēstnesī vēl nav publicēta) un Padomes 2012. gada 23. janvāra lēmums.
   
      (2)  OV L 210, 31.7.2006., 82. lpp.
   
      (3)  OV L 65, 7.3.2006., 5. lpp.
   
      (4)  OV L 375, 23.12.1989., 11. lpp.
   
      (5)  OV L 157, 21.6.2005., 203. lpp.
   
      (6)  OV L 65, 7.3.2006., 5. lpp.”;